OBRAZLOŽENJE 1. IZMJENA I DOPUNA

PRORAČUNA GRADA BUZETA ZA 2021. GODINU

Proračun Grada Buzeta za 2021. godinu i projekcije za 2022. i 2023. godinu usvojeni su na sjednici Gradskog vijeća Grada Buzeta održanoj 17. prosinca 2020. godine i objavljeni u ''Službenim novinama Grada Buzeta'' broj 14/20.). Zakonom o proračunu (''Narodne novine'', broj 87/08, 136/12 i 15/15) utvrđeno je da, ako se tijekom proračunske godine povećaju odnosno smanje prihodi i rashodi, proračun se mora uravnotežiti. Budući da su od donošenja Proračuna Grada Buzeta za 2021. godinu nastale promjene koje nisu bile poznate u vrijeme njegova donošenja, a koje se odražavaju na prihodovnu i rashodovnu stranu proračuna, potrebno je izvršiti rebalans proračuna.

**Prvim izmjenama i dopunama Proračuna Grada Buzeta za 2021. godinu predlaže se povećanje proračuna za 2.262.031,66 kuna odnosno za 3,67 %.** Ovim dokumentom mijenja se samo Proračun za 2021. godinu, projekcije proračuna za 2022. i 2023. godinu se ne mijenjaju.

U 1. izmjene i dopune Proračuna Grada Buzeta za 2021. godinu uključena je razlika viška prihoda iz 2020. godine za Grad Buzet te viškovi prihoda iz prethodne godine za svih 11 Mjesnih odbora i 4 proračunska korisnika (Dječji vrtić, Dom za starije osobe, Pučko otvoreno učilište i Javnu vatrogasnu postrojbu) u ukupnom iznosu od 3.860.758,36 kn.

**Uz povećanje namjenskih prihoda od viška prihoda iz prethodne godine, predviđena i planirana povećanja Prihoda iz inozemstva i od subjekata unutar općeg proračuna, prihodi na temelju upravnih i administrativnih pristojbi, pristojbi po posebnim propisima te Prihodi od poreza na dohodak na temelju očekivane veće realizacije od prethodno planirane u osnovnom proračunu.**

Izmjene Proračuna se sastoje od:

* Općeg dijela Proračuna kojeg čini Račun prihoda i rashoda,
* Posebnog dijela Proračuna u kojem su rashodi poslovanja i rashodi za nabavu nefinancijske imovine raspoređeni po nositeljima i korisnicima te prikazani po programima, aktivnostima, izvorima financiranja te funkcijskoj klasifikaciji,
* Izmjene Plana razvojnih programa

U nastavku teksta slijedi obrazloženje općeg dijela proračuna odnosno ukupnih prihoda i rashoda koji se predlažu 1. izmjenama i dopunama Proračuna Grada Buzeta za 2021. godinu. Izmjene u posebnom dijelu proračuna odnosno promjene na stavkama rashoda i izdataka po pojedinim razdjelima čiji su nositelji upravni odjeli gradske uprave, detaljnije se obrazlažu uz pripadajuće izmjene i dopuna programa.

**PRIHODI I PRIMICI PRORAČUNA**

***Struktura 1. izmjena i dopuna Proračuna Grada Buzeta za 2021. godinu po osnovnoj klasifikaciji***

|  |  |  |  |  |  |
| --- | --- | --- | --- | --- | --- |
|   | VRSTA PRIHODA / PRIMITAKA | PLANIRANO | PROMJENA IZNOS | PROMJENA (%) | NOVI IZNOS |
|  | **SVEUKUPNO PRIHODI** | **61.610.219,48** | **2.262.031,66** | **3,67** | **63.872.251,14** |
| **6** | **Prihodi poslovanja** | **46.342.623,55** | **1.817.369,23** | **3,9** | **48.159.992,78** |
| 61 | Prihodi od poreza | 12.526.060,00 | 222.000,00 | 1,8 | 12.748.060,00 |
| 63 | Pomoći iz inozemstva i od subjekata unutar općeg proračuna | 20.374.396,33 | 1.524.262,96 | 7,5 | 21.898.659,29 |
| 64 | Prihodi od imovine | 1.159.688,00 |  | 0,00 | 1.159.688,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 10.326.929,22 | 71.106,27 | 0,7 | 10.398.035,49 |
| 66 | Prihodi od prodaje proizvoda i robe te pruženih usluga i prihodi od donacija | 1.955.550,00 |  | 0,00 | 1.955.550,00 |
| **7** | **Prihodi od prodaje nefinancijske imovine** | **551.500,00** | **0,00** | **0,00** | **551.500,00** |
| 71 | Prihodi od prodaje neproizvedene dugotrajne imovine | 200.000,00 |  | 0,00 | 200.000,00 |
| 72 | Prihodi od prodaje proizvedene dugotrajne imovine | 351.500,00 |  | 0,00 | 351.500,00 |
| **8** | **Primici od financijske imovine i zaduživanja** | **11.300.000,00** | **0,00** | **0,00** | **11.300.000,00** |
| 84 | Primici od zaduživanja | 11.300.000,00 | 0,00 | 0,00 | 11.300.000,00 |
| **9** | **Vlastiti izvori** | **3.416.095,93** | **444.662,43** | **13,0** | **3.860.758,36** |
| 92 | Rezultat poslovanja | 3.416.095,93 | 444.662,43 | 13,0 | 3.860.758,36 |

Prihodi od poreza povećavaju se za 222.000,00 tj. za 1,8% na temelju očekivane veće realizacije od prihoda poreza na dohodak u odnosu na osnovni proračun.

U nastavku je prikaz planiranih pomoći iz fondova EU, državnog proračuna, županijskog proračuna te ministarstava kao i tekuće pomoći izravnanja za decentralizirane funkcije vatrogastva:

***Struktura pomoći od institucija i tijela EU, državnog proračuna, županijskog proračuna i ministarstava za Grad Buzet (bez proračunskih korisnika)***

|  |  |  |  |  |
| --- | --- | --- | --- | --- |
|   | **VRSTA PRIHODA** | **PLANIRANO** | **PROMJENA**  | **NOVI IZNOS** |
| **63** | **Pomoći iz inozemstva i od subjekata unutar općeg proračuna** | **7.887.667,28** | **1.404.262,96** | **9.291.930,24** |
| 6331 | Tekuće pomoći iz županijskog proračuna | 0,00 | 40.000,00 | 40.000,00 |
| 6331 | Tekuća pomoć Ministarstva znanosti , obrazovanja i športa - sufinanciranje programa Dječjeg vrtića | 12.000,00 | 0,00 | 12.000,00 |
| 6331 | Tekuće pomoći proračunu iz drugih proračuna | 1.563.092,30 | 0,00 | 1.563.092,30 |
| 6331 | Tekuća pomoć Županijski proračun -Dom za starije | 86.000,00 | 0,00 | 86.000,00 |
| 6331 | Tekuće pomoći proračunu iz drugih proračuna- Općina Lanišće | 0,00 | 20.222,96 | 20.222,96 |
| 6332 | Kapitalna potpora APPRRR za rekonstrukciju i dogradnju Dječjeg vrtića ''Grdelin'' Buzet | 2.956.800,00 | 0,00 | 2.956.800,00 |
| 6332 | Kapitalna pomoć za projekt uređenja dječjeg igrališta u Sjevernoj ulici | 0,00 | 119.040,00 | 119.040,00 |
| 6332 | Kapitalne pomoć - Središnji državni ured za demografiju i mlade (Vrtić kuhinja) | 0,00 | 500.000,00 | 500.000,00 |
| 6332 | Kapitalne pomoći - Ministarstvo regionalnog razvoja i fondova EU (Vrtić kuhinja) | 0,00 | 500.000,00 | 500.000,00 |
| 6351 | Tekuće pomoći za izravnanja za decentralizirane funkcije | 2.463.042,00 | 0,00 | 2.463.042,00 |
| 6381 | Tekuće pomoći - Projekt Unapređenje i poboljšanje izvaninstitucionalne skrbi za osobe treće životne | 399.407,98 | 0,00 | 399.407,98 |
| 6382 | Kapitalna pomoć za izradu projektne dokumentacije za prijavu projekta sanacija odlagališta ''Griža'' | 0,00 | 225.000,00 | 225.000,00 |
| 6382 | Kapitalne potpora za projekt Eduktivna staza ''Šume-zeleno blago buzeštine'' | 407.325,00 | 0,00 | 407.325,00 |

Iz tablice je vidljivo da se predlaže povećanje proračunskih **prihoda od pomoći iz inozemstva i od subjekata unutar općeg proračuna** u visini od 1.404.262,96 kuna što je povećanje od 17,8 %.

Najveće kapitalne potpore planirane u 1. izmjenama i dopunama Proračuna Grada Buzeta za 2021. godinu odnose se na potporu Središnjeg državnog ureda za demografiju i mlade u iznosu od 500.000,00 kuna te od Ministarstva regionalnog razvoja i fondova EU u istom iznosu za kapitalni projekt Adaptacija dijela Dječjeg vrtića Grdelin-kuhinja.

Nakon izrade godišnjih obračuna za prethodnu godinu, proračunski korisnici dostavili su izmjene svojih financijskih planova u kojima predlažu raspored viška prihoda iz prethodne godine te izmjene vlastitih sredstava. U nastavku je prikazano povećanje prihoda po proračunskim korisnicima, a raspodjela sredstava na rashodovnoj strani prikazana je kroz programe za pojedinu djelatnost.

***Povećanje prihoda kod proračunskih korisnika iz viška prihoda prethodne godine i vlastitih sredstava***

|  |  |  |  |
| --- | --- | --- | --- |
| **PRORAČUNSKI KORISNIK** | **PLANIRANO**  | **PROMJENA**  | **NOVI IZNOS** |
| Javna vatrogasna postrojba | 331.300,00 | 160.810,17 | 492.110,17 |
| Dječji vrtić ''Grdelin'' Buzet | 1.546.150,00 | 37.899,21 | 1.584.049,21 |
| Pučko otvoreno učilište Augustin Vivoda | 354.760,00 | 53.891,88 | 408.651,88 |
| Dom za starije osobe Buzet | 26.262.500,00 | 9.760,72 | 26.272.260,72 |

**Mjesni odbori** ostvarili su po godišnjim izvještajima za prethodnu godinu ukupni višak od 179.648,54 kuna, a detaljniji prikaz po Mjesnom odboru dat je u tablici u nastavku:

***Prikaz viška prihoda iz 2020. godine po Mjesnim odborima za prijenos u 2021. godinu***

|  |  |  |  |
| --- | --- | --- | --- |
| **MJESNI ODBOR**  | **PLANIRANO** | **PROMJENA (VIŠAK PRIHODA IZ 2020.)** | **NOVI IZNOS** |
| Višak prihoda MO Buzet | 0,00 | 22.842,51 | 22.842,51 |
| Višak prihoda MO Buzet Stari grad | 0,00 | 13.312,31 | 13.312,31 |
| Višak prihoda MO Roč | 0,00 | 24.099,68 | 24.099,68 |
| Višak prihoda MO Krušvari | 0,00 | 13.636,56 | 13.636,56 |
| Višak prihoda MO Sovinjak | 0,00 | 7.454,33 | 7.454,33 |
| Višak prihoda MO Sveti Ivan | 0,00 | 26.861,28 | 26.861,28 |
| Višak prihoda MO Sveti Martin | 0,00 | 43.882,56 | 43.882,56 |
| Višak prihoda MO Svi Sveti | 0,00 | 6.134,82 | 6.134,82 |
| Višak prihoda MO Štrped | 0,00 | 2.321,33 | 2.321,33 |
| Višak prihoda MO Veli i Mali Mlun | 0,00 | 7.727,92 | 7.727,92 |
| Višak prihoda MO Vrh | 0,00 | 11.375,24 | 11.375,24 |
| **UKUPNO** |  | **179.648,54** | **179.648,54** |

Kao sastavni dio 1. izmjena i dopuna Proračuna za 2021. godinu predlažu se i 1. izmjene i dopune Plana razvojnih programa u kojem je povećan iznos sredstava u ukupnom iznosu od 1.541.013,58 kn od čega se najveći dio u iznosu od 1.000.000,00 kn odnosi na planirano opremanje kuhinje Dječjeg vrtića.

**RASHODI I IZDACI PRORAČUNA**

U nastavku se daje prikaz promjena na osnovnim skupinama rashoda i izdataka u odnosu na početni proračun:

***Prikaz povećanja/smanjenja osnovnih skupina rashoda i izdataka***

|  |  |  |  |  |  |
| --- | --- | --- | --- | --- | --- |
| **BROJ KONTA** | **VRSTA RASHODA / IZDATAKA** | **PLANIRANO** | **PROMJENA IZNOS** | **PROMJENA (%)** | **NOVI IZNOS** |
|  | **SVEUKUPNO RASHODI / IZDACI** | **61.610.219,48** | **2.262.031,66** | **3,67** | **63.872.251,14** |
| **3** | **Rashodi poslovanja** | **34.204.620,96** |  **658.838,28** | **1,9** | **34.863.459,24** |
| 31 | Rashodi za zaposlene | 14.316.086,41 | 255.876,96 | 1.8 | 14.571.963,37 |
| 32 | Materijalni rashodi | 12.526.802,22 | 454.912,68 | 3.6 | 12.981.714,90 |
| 34 | Financijski rashodi | 269.237,08 | 0,00 | 0.0 | 269.237,08 |
| 35 | Subvencije | 420.000,00 | 0,00 | 0.0 | 420.000,00 |
| 36 | Pomoći dane u inozemstvo i unutar općeg proračuna | 1.485.623,16 | 78.235,56 | 5.3 | 1.563.858,72 |
| 37 | Naknade građanima i kućanstvima na temelju osiguranja i druge naknade | 1.022.000,00 | 0,00 | 0.0 | 1.022.000,00 |
| 38 | Ostali rashodi | 4.164.872,09 | -130.186,92 | -3.1 | 4.034.685,17 |
| **4** | **Rashodi za nabavu nefinancijske imovine** | **26.883.098,52** | **1.603.193,38** | **6,00** | **28.486.291,90** |
| 41 | Rashodi za nabavu neproizvedene dugotrajne imovine | 318.500,00 | 508.718,75 | 159.7 | 827.218,75 |
| 42 | Rashodi za nabavu proizvedene dugotrajne imovine | 24.495.909,40 | 1.008.324,88 | 4.1 | 25.504.234,28 |
| 45 | Rashodi za dodatna ulaganja na nefinancijskoj imovini | 2.068.689,12 | 86.149,75 | 4.2 | 2.154.838,87 |
| **5** | **Izdaci za financijsku imovinu i otplate zajmova** | **522.500,00** | **0,00** | **0.0** | **522.500,00** |
| 54 | Izdaci za otplatu glavnice primljenih kredita i zajmova | 522.500,00 | 0,00 | 0.0 | 522.500,00 |

Rebalansom za 2021. godinu ukupni rashodi/izdaci proračuna usklađuju se s procijenjenim prihodima/primicima te se povećavaju za 2.262.031,66 kuna odnosno za 3,67 % u odnosu na početni proračun.

**Rashodi za zaposlene** povećavaju se za 255.876,96 kuna kao posljedica obveze isplate otpremnina Proračunskom korisniku Javnoj vatrogasnoj postrojbi te u manjem iznosu ( 15.876,96 kuna ) za potrebe organizacije Predškolskog odgoja ( Mala škola ) u Općini Lanišće što će s druge strane biti pokriveno prihodom tj, refundacijom od strane Općine Lanišće za pokrivanje istih.

**Materijalni rashodi** povećavaju se u iznosu od 454.912,68 kuna ili za 3,6%, a povećanje se odnosi na materijalne rashode Mjesnih odbora planirani na temelju raspodjele viška iz prethodne godine, raspodjelu kod proračunskih korisnika te raspodjelu unutar upravnih odjela Grada.

**Pomoći dane u inozemstvo i unutar općeg proračuna** povećavaju se za 78.235,56 kuna što se odnosi na prijenos viška za tekuće prijenose EU sredstava za projekt „Poduzetnički inkubator Verzi“. Planirani višak pozicije u osnovnom proračunu iznosio je 129.662,37 kuna od čega je realizirano 51.426,81 kuna u 2020. godini te se prebacuje razlika u iznosu 78.235,56 kuna, međutim zbog izmjene računskog plana evidentira se u skupini Pomoći dane u inozemstvo i unutar općeg proračuna, dok je ranije bilo evidentirano u skupini Ostali rashodi.

**Ostali rashodi** smanjuju se u iznosu 129.662,37 kuna za gore navedeni prijenos viška za tekuće prijenose EU sredstava, te dodatnih 524,55 kn smanjenja rashoda za sufinanciranje dolaska internistice.

Planirani **rashodi za nabavu nefinancijske imovine** su iznosili 26.883.098,52 kuna. Predlaže se povećanje od 1.603.193,38 kunu odnosno za 6 % pa je novi planirani iznos za nabavu nefinancijske imovine 28.486.291,90 kunu.

***Rashodi za nabavu nefinancijske imovine (kapitalni rashodi)***

|  |  |  |  |  |  |
| --- | --- | --- | --- | --- | --- |
|   | **VRSTA RASHODA** | **PLANIRANO** | **POVEĆANJE/****SMANJENJE** | **%** | **NOVI IZNOS** |
| **4** | **Rashodi za nabavu nefinancijske imovine** | **26.883.098,52** | **1.603.193,38** | **6,00** | **28.486.291,90** |
| **41** | **Rashodi za nabavu neproizvedene dugotrajne imovine** | 318.500,00 | 508.718,75 | 159.7 | 827.218,75 |
| **42** | **Rashodi za nabavu proizvedene dugotrajne imovine** | 24.495.909,40 | 1.008.324,88 | 4.1 | 25.504.234,28 |
| **45** | **Rashodi za dodatna ulaganja na nefinancijskoj imovini** | 2.068.689,12 | 86.149,75 | 4.2 | 2.154.838,87 |

Povećanje rashoda za nematerijalnu imovinu odnose se na izradu tehničke dokumentacije te projektne dokumentacije za prijavu projekta sanacije odlagališta. Najveći dio odnosi se na namjenski prijenos iz prethodne godine. Troškovi izrade projektne dokumentacije za sanaciju odlagališta povezani su sa planiranom kapitalnom potporom Fonda za zaštitu okoliša i energetsku učinkovitost za ovu namjenu.

Povećanje ulaganja u građevinske objekte odnosi se u najvećem dijelu na planirani kapitalni projekt „Adaptacija dijela Dječjeg vrtića Grdelin-kuhinja“ na temelju planirane potpore Središnjeg državnog ureda za demografiju i mlade u iznosu od 500.000,00 kuna te od Ministarstva regionalnog razvoja i fondova EU u istom iznosu. Planirana je nabavka CTG uređaja za Dom zdravlja u iznosu od 15.000,00 kuna, nabavke opreme za održavanje i zaštitu kod proračunskog korisnika Javne vatrogasne postrojbe, opreme za održavanje ( klima uređaji ) i nabavke spremnika za dvorište Dječjeg vrtića Grdelin, uređenje Dječjeg igrališta u Sjevernoj ulici i nabavku spremnika za odvojeno prikupljanje otpada na temelju prijenosa nerealiziranih rashoda iz prethodne godine te razliku realiziranih sredstava za izgradnju javne rasvjete Ročko Polje te planiranih sredstava za uređenje naselja.

Povećanje rashoda za dodatna ulaganja na građevinskim objektima odnose se rekonstrukciju objekta Poduzetničkog inkubatora Verzi nakon provedenog postupka javne nabave.

 PROČELNICA

 Upravnog odjela za financije i gospodarstvo

 Martina Zlatić